**ליגה ב'** היא הליגה הרביעית בחשיבותה בכדורגל בישראל. זוהי ליגה הנחשבת לחצי מקצוענית. הליגה מחולקת לארבעה מחוזות, ובכל מחוז מתמודדות 16 קבוצות.

היסטוריה
--------

### ליגה ב' בתקופת המנדט הבריטי

לפני קום המדינה בתקופת המנדט הבריטי הייתה ליגה ב', הליגה השנייה בחשיבותה בכדורגל בארץ ישראל (אחרי ליגת ארץ ישראל בכדורגל), ושיחקו במסגרתה בשנות ה-30 המוקדמות (לא התקיימה אז ליגה רביעית בחשיבותה בעקבות מיעוט קבוצות). עונת 1930/1931 בליגה ב' (כונתה גם מחלקה ב') הייתה אמורה להיות העונה הראשונה של ליגה ב' בכדורגל בארץ ישראל. העונה הבאה הייתה עונת 1937 בליגה ב'. עונת 1946/1947 בליגה ב' הייתה העונה הסדירה האחרונה שהגיע לסיומה לפני הקמת מדינת ישראל.

### ליגה ב' אחרי קום המדינה

גם לאחר קום המדינה המשיכה ליגה ב' להיות הליגה השנייה בחשיבותה עד לתום עונת 1954/1955.

החל מ-1956, אחרי רפורמה במערך הליגות, הליגה הבכירה נקראה מעתה "הליגה הלאומית", "ליגה א'" הפכה לליגה השנייה, והליגה השלישית בישראל נקראה מאז "ליגה ב'". הליגה הרביעית בחשיבותה נקראה אז "**ליגה ג'**".

עם הקמת ה"ליגה הארצית" בשנת 1976 ועד שנת 1999 שימשה **ליגה ב'** כליגה הרביעית בישראל. בשנת 2000 נעשתה רפורמה נוספת במערך הליגות והליגה הבכירה שנקראה מעתה "ליגת העל" דחקה את כל הליגות כלפי מטה, ועד תום עונת 2008/2009 הייתה "ליגה א'" הרביעית בחשיבותה, ו"ליגה ב'" הייתה החמישית בחשיבותה. מעונת 2009/2010, עם ביטולה של הליגה הארצית, ליגה ב' חזרה להיות הליגה הרביעית בחשיבותה בישראל. בעונת 2019/2020 החליטה ההתאחדות לכדורגל על עצירת עונת המשחקים והקפאת הליגות הלא מקצועניות לאחר עשרים וחמישה מחזורים בעקבות נגיף הקורונה.

מבנה הליגה
----------

ליגה ב' מורכבת מארבע ליגות נפרדות המורכבות מקבוצות לפי מיקומן הגאוגרפי: ליגה ב' צפון א', ליגה ב' צפון ב', ליגה ב' דרום א' וליגה ב' דרום ב' כאשר האזור הגבולי הוא בערך באזור צפון השרון.

ליגה זו היא הליגה השנייה במעלתה המחולקת לפי מיקום גאוגרפי אם כי בליגה שמתחתיה-ליגה ג' ישנה חלוקה יותר מקומית.

ארבע הזוכות בליגה זו, האחת מליגה ב' צפון א', השנייה מליגה ב' צפון ב', השלישית מליגה ב' דרום א' והרביעית מליגה ב' דרום ב' עולות לליגה א' לפי מיקומן הגאוגרפי-שתי הקבוצות מהצפון עולות לליגה א' צפון ושתי הקבוצות מהדרום עולות לליגה א' דרום. כמו כן, שתי המפסידות בליגה א' צפון ושתי המפסידות בליגה א' דרום יורדות לליגות שמתחתן לפי מיקומן הגאוגרפי. מצד שני, ארבע הקבוצות הכי פחות טובות בכל אחת מארבע הליגות המרכיבות את ליגה ב' יורדות לליגה ג', כאשר ישנן ארבע ליגות לכל מחוז בליגה ג': למשל, ארבע הקבוצות הפחות טובות מליגה ב' צפון תרדנה האחת לליגה ג' גליל עליון, השנייה לליגה ג' גליל תחתון, השלישית ליגה ג' יזרעאל, והרביעית לליגה ג' שומרון. וכנ"ל ארבע הקבוצות הפחות טובות בליגה ב' דרום ירדו האחת לליגה ג' שרון, השנייה לליגה ג' תל אביב, השלישית לליגה ג' מרכז והרביעית לליגה ג' דרום. כמו כן, הקבוצות הטובות ביותר בכל אחת משמונה הליגות המרכיבות את ליגה ג' עולות ארבע קבוצות מכל מחוז לליגה ב' מהמחוז שלה.

עונת 2023/2024
--------------

| צפון א' | צפון ב' | דרום א' | דרום ב' |
| --- | --- | --- | --- |
| אהלי טמרה | איחוד בני בקה | א.כ. המכתש גבעתיים | בית"ר עירוני קריית גת |
| אחי עכו | איחוד בני כפר קרע | בית"ר פתח תקווה | בני אילת |
| בית"ר נהריה | בית"ר חיפה | בית"ר רמת גן | הפועל עירוני גדרה |
| הפועל בני בענה | הפועל בית שאן/מסילות | בית"ר תל אביב | הפועל שמשון אשקלון |
| הפועל עירוני כרמיאל | הפועל בני מוסמוס | הכח מכבי עמידר רמת גן | מ.כ. בית"ר יבנה |
| הפועל עירוני עראבה | הפועל בני ערארה/עארה | הפועל אזור | מ.כ. הפועל בני אשדוד |
| מכבי אחווה כפר מנדא | הפועל בני פרדיס | הפועל מחנה יהודה | מ.כ. ירושלים |
| מ.כ. צעירי טמרה | הפועל טירת הכרמל | הפועל עירוני הוד השרון | מ.כ. שדרות |
| מ.כ. שפרעם | הפועל יפיע | הפועל קריית אונו | מ.ס. הפועל ירוחם |
| מ.ס. בני ממב"ע הגולן | הפועל מ.כ. עירוני סנדלה/גלבוע | הפועל שועאע כפר קאסם | מ.ס. הפועל שגב שלום |
| מכבי אבו סנאן | הפועל קלאנסווה | מ.כ. אינטר עלייה תל אביב | מ.ס. רמלה |
| מכבי אחווה שעב | מ.ס. בני קלאנסווה | מ.כ. צעירי טירה | מ.ס. שיכון המזרח |
| מכבי בני ג'דידה מכר | מ.ס. טירת הכרמל | מ.ס. בני יפו אורתודוכסים | מכבי עירוני נתיבות |
| מכבי עירוני טמרה | מכבי אחווה פרדיס | מכבי ספורטינג תל אביב | מכבי עירוני קריית גת |
| מכבי עירוני יפיע | מכבי אחי אכסאל | מכבי עמישב פתח תקווה | מכבי רמלה |
| עירוני בני כאבול | מכבי נווה שאנן | עירוני בית דגן |  |
|

קישורים חיצוניים
----------------

* 

* אתר האינטרנט הרשמי של ליגה ב'
* ליגה ב' דרום א', באתר ההתאחדות לכדורגל בישראל
* ליגה ב' דרום ב', באתר ההתאחדות לכדורגל בישראל
* ליגה ב' צפון א', באתר ההתאחדות לכדורגל בישראל
* ליגה ב' צפון ב', באתר ההתאחדות לכדורגל בישראל

| כדורגל כדורגל בישראל ישראלישראל |
| --- |
| ניהול | **ההתאחדות לכדורגל בישראל** • מנהלת הליגות לכדורגל • ארגון השחקנים • רשימת קבוצות  רשימת אצטדיונים • רשימת תחרויות • מבנה ליגות הכדורגל בישראל • היכל התהילה |
| תחרויות | 

|  |  |  |  |  |  |  |  |
| --- | --- | --- | --- | --- | --- | --- | --- |
| גברים | 

|  |  |
| --- | --- |
| ליגות | ליגת העל • הליגה הלאומית • ליגה א' • ליגה ב' • ליגה ג' • ליגת העל לנוער • מערכת הליגות |
| גביעים | גביע המדינה • גביע הטוטו • אלוף האלופים • גביע הליגות הנמוכות • גביע המדינה לנוער |
| תחרויות בעבר | ליגת ארץ ישראל • גביע העשור • גביע ה-20 • גביע הכ"ה • גביע הליגה • גביע ליליאן |

 |
| נשים | 

|  |  |
| --- | --- |
| ליגות | ליגת העל לנשים • הליגה הלאומית לנשים • הליגה הארצית לנשים • ליגת הנערות |
| גביעים | גביע המדינה בכדורגל נשים • גביע ליגת העל לנשים • גביע המדינה לנערות |

 |

 |
| נבחרות | 

|  |  |
| --- | --- |
| גברים | **נבחרת ישראל** (היסטוריה • נבחרת ארץ ישראל • שיאים וסטטיסטיקות) (עד גיל 21 (**צעירה**) • עד גיל 19 (**נוער**) • עד גיל 18 • עד גיל 17 (**נערים**) • עד גיל 16) |
| נשים | נבחרת הנשים (עד גיל 19 • עד גיל 17) |

 |